ข้อบังคับกรมพัฒนาธุรกิจการค้าข้อบังคับกรมพัฒนาธุรกิจการค้าว่าด้วยการใช้เครื่องหมายรับรองการจดทะเบียนพาณิชย์อิเล็กทรอนิกส์พ.ศ.๒๕๔๘ ด้วย กรมพัฒนาธุรกิจการค้าได้กำหนดให้มีเครื่องหมายรับรองการจดทะเบียนพาณิชย์อิเล็กทรอนิกส์เพื่อออกให้แก่ผู้ประกอบธุรกิจพาณิชย์อิเล็กทรอนิกส์สำหรับใช้แสดงบนเว็บไซต์เพื่อแสดงว่าผู้ประกอบธุรกิจดังกล่าวได้จดทะเบียนพาณิชย์ ตามกฎหมายว่าด้วยทะเบียนพาณิชย์จึงจำเป็นต้องกำหนดหลักเกณฑ์และวิธีการในการใช้เครื่องหมายดังกล่าว กรมพัฒนาธุรกิจการค้าจึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับกรมพัฒนาธุรกิจการค้าว่าด้วยการใช้เครื่องหมายรับรองการจดทะเบียนพาณิชย์อิเล็กทรอนิกส์ พ.ศ. ๒๕๔๘ข้อ ๒[๑]ข้อบังคับนี้ให้ใช้บังคับตั้งแต่วันที่ ๑๑ เมษายนพ.ศ. ๒๕๔๘ เป็นต้นไปข้อ ๓ ในข้อบังคับนี้เครื่องหมายรับรอง หมายถึงเครื่องหมายรับรองที่กรมพัฒนาธุรกิจการค้าออกให้แก่ผู้ประกอบธุรกิจพาณิชย์อิเล็กทรอนิกส์เพื่อแสดงว่าผู้ประกอบธุรกิจได้จดทะเบียนพาณิชย์ตามกฎหมายว่าด้วยทะเบียนพาณิชย์แล้วโดยเครื่องหมายรับรองมีลักษณะเป็นรูปประดิษฐ์ตัวอักษรภาษาอังกฤษตัวพิมพ์ใหญ่ข้อความว่าREGISTERED สีน้ำเงิน ยกเว้นตัวอักษร Eตัวที่ ๙ มีสีแดง ที่ด้านบนและด้านล่างตัวอักษรประกอบด้วย แถบโค้งสามสี ได้แก่สีแดง สีขาวและสีน้ำเงินภายใต้ตัวอักษรภาษาอังกฤษมีข้อความภาษาอังกฤษสีแดงขนาดย่อมกว่าเล็กน้อยข้อความว่า (หรือที่อยู่เว็บไซต์ภาษาอังกฤษของกรมพัฒนาธุรกิจการค้า)และแสดงเลขทะเบียนพาณิชย์จำนวน ๑๓ หลักของผู้จดทะเบียนพาณิชย์ตามแบบที่แนบท้ายข้อบังคับนี้ผู้ประกอบธุรกิจ หมายถึงผู้ประกอบธุรกิจพาณิชย์อิเล็กทรอนิกส์การประกอบธุรกิจพาณิชย์อิเล็กทรอนิกส์หมายถึง การประกอบธุรกิจ ดังต่อไปนี้(๑) การเสนอซื้อหรือขายสินค้าหรือบริการ โดยวิธีการใช้สื่ออิเล็กทรอนิกส์ผ่านระบบเครือข่ายอินเทอร์เน็ต(๒) การบริการอินเทอร์เน็ต(๓) การให้เช่าพื้นที่ของเครื่องคอมพิวเตอร์แม่ข่าย(๔) การบริการเป็นตลาดกลางในการซื้อขายสินค้าหรือบริการโดยวิธีใช้สื่ออิเล็กทรอนิกส์ผ่านระบบเครือข่ายอินเทอร์เน็ต(๕) การทำธุรกรรมโดยวิธีใช้สื่ออิเล็กทรอนิกส์อื่นตามที่กรมพัฒนาธุรกิจการค้าประกาศกำหนดกรม หมายถึงกรมพัฒนาธุรกิจการค้า กระทรวงพาณิชย์อธิบดี หมายถึงอธิบดีกรมพัฒนาธุรกิจการค้า หรือผู้ที่ได้รับมอบหมายจากอธิบดีกรมพัฒนาธุรกิจการค้าข้อ ๔ ผู้ประกอบธุรกิจที่ได้จดทะเบียนพาณิชย์ ตามกฎหมายว่าด้วยทะเบียนพาณิชย์ทุกรายจะได้รับอนุญาตจากกรมให้ใช้เครื่องหมายรับรองข้อ ๕ ผู้ประกอบธุรกิจที่ได้รับอนุญาตให้ใช้เครื่องหมายรับรองต้องแสดงเครื่องหมายรับรองไว้บนหน้าแรกของเว็บไซต์และต้องเปิดเผยข้อมูลเกี่ยวกับชื่อผู้ประกอบธุรกิจ ชื่อทางการค้า (ถ้ามี)ชื่อเว็บไซต์ เลขทะเบียนพาณิชย์ ที่ตั้งของสถานประกอบการหรือที่ตั้งของตัวแทนหรือบุคคลที่สามารถติดต่อได้หมายเลขโทรศัพท์ โทรสาร และจดหมายอิเล็กทรอนิกส์ (อีเมล์) ทั้งภาษาไทยและภาษาอังกฤษข้อ ๖ ผู้ได้รับอนุญาตให้ใช้เครื่องหมายรับรอง ต้องยินยอมให้เจ้าหน้าที่ของกรมหรือผู้ที่กรมมอบหมายเข้าตรวจสอบกำกับดูแลการใช้เครื่องหมายรับรองตามข้อบังคับนี้และจะต้องอำนวยความสะดวกตามสมควรในการตรวจสอบของเจ้าหน้าที่ข้อ ๗ กรมมีอำนาจสั่งพักใช้เครื่องหมายรับรองในกรณีผู้ประกอบธุรกิจที่ได้รับอนุญาตให้ใช้เครื่องหมายรับรองประกอบธุรกิจพาณิชย์อิเล็กทรอนิกส์โดยมีพฤติกรรมที่ขัดต่อกฎหมายหรือความสงบเรียบร้อยหรือศีลธรรมอันดีของประชาชนหรือความมั่นคงของประเทศหรือไม่เป็นธรรมต่อผู้บริโภคหรือใช้เครื่องหมายรับรองในลักษณะที่อาจทำให้เกิดความเสื่อมเสียหรือเข้าใจผิดในเครื่องหมายรับรองในกรณีที่กรมสั่งพักใช้เครื่องหมายรับรอง ผู้ถูกสั่งพักใช้เครื่องหมายรับรองสามารถชี้แจงโดยทำเป็นหนังสือยื่นต่ออธิบดีได้ภายใน๑๕ วัน นับแต่วันที่กรมสั่งพักใช้เครื่องหมายรับรอง ถ้าอธิบดีพิจารณาแล้วเห็นว่า ผู้ถูกสั่งพักใช้เครื่องหมายรับรองไม่ได้กระทำผิดตามวรรคแรกกรมจะอนุญาตให้ใช้เครื่องหมายรับรองนั้นต่อไป แต่ถ้าอธิบดีพิจารณาแล้วเห็นว่า ผู้ถูกสั่งพักใช้เครื่องหมายรับรองได้กระทำความผิดจริงหรือผู้ถูกสั่งพักใช้เครื่องหมายรับรองไม่ชี้แจงภายในระยะเวลาที่กำหนดกรมจะเพิกถอนการอนุญาตให้ใช้เครื่องหมายรับรองนั้นข้อ ๘ กรมมีอำนาจเพิกถอนการอนุญาตให้ใช้เครื่องหมายรับรองได้หากผู้ประกอบธุรกิจที่ได้รับอนุญาตให้ใช้เครื่องหมายรับรองขาดคุณสมบัติตามที่กำหนดในข้อ๔ หรือกรณีมีการเปลี่ยนแปลงรายการทางทะเบียน แต่ไม่ได้ดำเนินการจดทะเบียนให้ถูกต้องหรือถูกเพิกถอนใบทะเบียนพาณิชย์หรือเลิกประกอบธุรกิจพาณิชย์อิเล็กทรอนิกส์ หรือไม่ปฏิบัติตามหลักเกณฑ์ที่กำหนดในข้อ๕ หรือไม่ให้เจ้าหน้าที่เข้าตรวจสอบหรือไม่อำนวยความสะดวกในการตรวจสอบตามข้อ ๖ข้อ ๙ ในกรณีที่กรมสั่งพักหรือเพิกถอนการอนุญาตให้ใช้เครื่องหมายรับรองผู้ประกอบธุรกิจที่ถูกสั่งพักหรือเพิกถอนการอนุญาตให้ใช้เครื่องหมายรับรองนั้นต้องดำเนินการเพื่อไม่ให้มีเครื่องหมายรับรองปรากฏในเว็บไซต์ นับแต่วันที่กรมสั่งพักหรือเพิกถอนการอนุญาตผู้ประกอบธุรกิจที่ถูกสั่งพักหรือเพิกถอนการอนุญาตให้ใช้เครื่องหมายรับรองผู้ใดฝ่าฝืนใช้เครื่องหมายรับรองในระหว่างที่ถูกสั่งพักหรือเพิกถอนการอนุญาตให้ใช้เครื่องหมายรับรองต้องรับผิดชดใช้ค่าเสียหายให้แก่กรมในอัตราวันละหนึ่งพันบาทจนกว่าจะได้เลิกใช้ข้อ ๑๐ ให้อธิบดีรักษาการตามข้อบังคับนี้ประกาศณ วันที่ ๑๑ เมษายน พ.ศ. ๒๕๔๘อรจิตสิงคาลวณิชอธิบดีกรมพัฒนาธุรกิจการค้า[เอกสารแนบท้าย]๑.รูปแบบเครื่องหมายรับรองแนบท้ายข้อบังคับกรมพัฒนาธุรกิจการค้าว่าด้วยการใช้เครื่องหมายรับรอง การจดทะเบียนพาณิชย์อิเล็กทรอนิกส์ พ.ศ. 2548(ดูข้อมูลจากภาพกฎหมาย)พัชรินทร์/ผู้จัดทำ๒๘กรกฎาคม ๒๕๔๘ศิริยา/แก้ไข๒๗มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๕๐ ง/หน้า ๔๙/๒๓ มิถุนายน ๒๕๔๘